**Ֆրանկլին Քարմայքլ** (անգլ.՝ Franklin Carmichael, մայիսի 4, 1890(1890-05-04), Օրիլիա - հոկտեմբերի 24, 1945(1945-10-24), Տորոնտո, Կանադա), կանադացի նկարիչ։ «Յոթնյակի խմբի» ամենաերիտասարդ հիմնադիր անդամներից։

Կենսագրություն
--------------

Ֆրանկլին Քարմայքլը ծնվել է 1890 թվականին Օնտարիո նահանգի Օրիլիա քաղաքում։ Նրա հայրը եղել է կառքեր պատրաստող։ 20 տարեկան հասակում Ֆրանկլինը մեկնել է Տորոնտո և ընդունվել Օնտարիոյի գեղարվեստի քոլեջ, որտեղ սովորել է նկարիչներ Ուիլյամ Կրյուիկշենկի և Ջորջ Ագնյու Ռիդի հետ։ 1911 թվականին շաբաթական 2.50 դոլարի դիմաց աշխատել է Grip Ltd դիզայներական ընկերությունում որպես աշակերտ։ Այնուհետև միացել է Թոմ Թոմսոնին և մյուս նկարիչներին, ովքեր պատրաստվում էին դառնալ լուրջ արվեստագետներ՝ միանալով նրանց շաբաթվա վերջին նկարազարդման ուղևորություններին։ 1913 թվականին տեղափոխվել է Բելգիա ուսանելու նկարչություն, բայց Առաջին համաշխարհային պատերազմի պատճառով շուտով վերադարձել է հայրենի Օնտարիո՝ վերամիավորվելու մյուս արվեստագետներին։ Քարմայքլի վրա մեծ ազդեցություն է գործել Թոմ Թոմսոնը և 1914 թվականին նրան տեղ է հատկացրել Ստուդիո շենքի իր սենյակում։ Լինելով «Յոթնակի խմբի» ամենաերիտասարդ անդամը, տարիքային տարբերությունների պատճառով, նա մտերիմ էր խմբի նորեկ անդամների հետ։

1915 թվականին Քարմայքլն ամուսնացել է Ադա Լիլիան Ուենթի հետ։ 

«Միայնակ լիճը»
1925 թվականին Ա. Ջ. Կասոնինի և Ֆ. Հ. Բրիգենինի հետ միասին Քարմայքլը հիմնադրել է Օնտարիոյի նկարիչների միությունը, 1933 թվականին նաև հիմնադրել է Կանադայի նկարիչների խումբը, որին հետագայում միացան նաև «Յոթնյակի խմբի» մի քանի անդամներ։ 1932-1945 թվականներին Քարմայքլը դասավանդել է Օնտարիոյի գեղարվեստի քոլեջում։

Քարմայքլը հայտնի է իր ջրաներկերի աշխատանքներով, որոնցից շատերը պատկերում են Օնտարիոյի լանդշաֆտները։ Ժամանակակից նկարիչ Էմիլի Քարը Քարմայքլի աշխատանքը բնորոշել է «Սիրուն է և շատ փափուկ, բայց հաճելի է»։ Ֆրանկլին Քարմայքլ Արվեստի խումբը գտնվում է Տորոնտոյի Ռիվերդեյլ Դրայվ 34 հասեցում։

44-x-55-սմ «Մեկուսի լիճը» ջրաներկ կտավը Քարմայքլը ստեղծել է 1929 թվականին։ Այն համարվում է Կանադական արվեստի խոշոր վաճառք։ 2012 թվականի մայիսին Տորոնտոյի Ջոյներ Ուադինգթոնի արվեստի գարնանային աճուրդում կտավի արժեքը կազմել է 330400 դոլար, ներառյալ աճուրդի կենտրոնի 18 % պրեմիումը։ Կտավում պատկերված է Քարմայքլ կոչվող փոքրիկ լիճը։

Մահ
---

Քարմայքլը մահացել է 1945 թվականի հոկտեմբերի 24-ին Տորոնտոյում։ Թաղված է Օրդլիայի Սուրբ Անդրեյի և Սուրբ Հակոբի գերեզմանատանը։

Անդամակցություն
---------------

* Կանադայի գեղարվեստի թագավորական ակադեմիա

Պատկերասրահ
-----------

* Ֆրանկլին Քարմայքլի կտավներից
* Աշնանային հովիտ, կտավ/յուղաներկ, 1920*Աշնանային հովիտ*, կտավ/յուղաներկ, 1920
* Արծաթե խճճվածք, կտավ/յուղաներկ, 1921*Արծաթե խճճվածք*, կտավ/յուղաներկ, 1921

Գրականություն
-------------

* Boulet, Roger, "The Canadian Earth and Tom Thomson". M. Bernard Loates Cerebrus Publishing, 1982. National Library of Canada, AMICUS No. 2894383
* Harper, Russell. Painting in Canada: A History 2nd ed. Toronto: University of Toronto Press, 1981. ISBN 0-8020-6307-1
* Reid, Dennis A Concise History of Canadian Painting 2nd Edition. Toronto: Oxford University Press, 1988. ISBN 0-19-540663-X.

Ծանոթագրություններ
------------------

1. 1 2 3 4  Benezit Dictionary of Artists — OUP, 2006. — ISBN 978-0-19-977378-7
2. 1 2 3  Silcox, David P. (2003). «Introduction». *The Group of Seven and Tom Thomson*. Toronto, Ontario: Firefly Books Ltd. էջ 19.
3. ↑  Klages, Gregory (2016). *The Many Deaths of Tom Thomson: Separating Fact from Fiction*. Toronto, Ontario: Dundurn Press. էջեր 207. ISBN 978-1-45973-196-7.
4. ↑  Carr, Emily (1966). «Meeting with the Group of Seven, 1927». *Hundreds and Thousands: The Journals of an Artist*. Toronto, Ontario: Irwin Publishing. էջ 13. ISBN 0-7725-1617-0.
5. ↑  CBC News (2012 թ․ մայիսի 25). «Modern and traditional art scores at Joyner auction: Buyers snap up Group of Seven, contemporary works in Toronto».
6. ↑  Boswell, Randy (2012 թ․ ապրիլի 28). «Group of Seven painting expected to fetch $350,000». *Postmedia News*. Արխիվացված է օրիգինալից 2012 թ․ մայիսի 2-ին. Վերցված է 2017 թ․ հոկտեմբերի 17-ին.
7. ↑
8. ↑  «Members since 1880». Royal Canadian Academy of Arts. Արխիվացված է օրիգինալից 2011 թ․ մայիսի 26-ին. Վերցված է 2013 թ․ սեպտեմբերի 11-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆրանկլին Քարմայքլ» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree |
|  |
| 

|  Չափորոշչային վերահսկողություն |
| --- |
|  |
| BNE: XX1597904 · GND: 123699258 · ISNI: 0000000073733003 · LCCN: nr92021557 · SUDOC: 178109711 · VIAF: 25517201 · ULAN: 500013654 · WorldCat VIAF: 25517201 |

 |

 |